दिल चाहता है
दिल चाहता है 2001 में फ़रहान अख्तर द्वारा निर्देशित की गई हिन्दी नाटकीय हास्य फिल्म है। आमिर खान, सैफ अली खान, अक्षय खन्ना, प्रीति जिंटा, सोनाली कुलकर्णी और डिंपल कपाड़िया अभिनीत ये फिल्म फरहाँ अख्तर द्वारा लिखित और निर्देशित पहली फिल्म है। 2001 में, फिल्म ने हिन्दी में सर्वश्रेष्ठ फीचर फिल्म के लिए राष्ट्रीय फिल्म पुरस्कार जीता था।
कभी कभी (1976 फ़िल्म)
कभी कभी 1976 में बनी हिन्दी भाषा की नाट्य रूमानी फिल्म है। इसका निर्देशन और निर्माण यश चोपड़ा ने किया और इसमें अमिताभ बच्चन, राखी, शशि कपूर, वहीदा रहमान, ऋषि कपूर, नीतू सिंह और सिमी गरेवाल समेत कलाकार शामिल हैं। यह यश चोपड़ा की निर्देशक के रूप में "दीवार" के बाद दूसरी फिल्म थी जिसमें प्रमुख भूमिकाओं में अमिताभ बच्चन और शशि कपूर थे। इसे विशेषकर खय्याम की संगीत रचनाओं के लिए ख्याति मिली, जिन्होंने सर्वश्रेष्ठ संगीत के लिए फ़िल्मफ़ेयर पुरस्कार जीता था, जबकि फिल्म के गीतकार साहिर लुधियानवी ने "कभी कभी मेरे दिल में" के लिये सर्वश्रेष्ठ गीतकार पुरस्कार जीता था, वह गीत जिससे गायक मुकेश को सर्वश्रेष्ठ पार्श्व गायक के लिये पुरस्कार भी मिला।